BAROKOVÁ LITERATÚRA Matej Balog

V tomto prehľade barokovej literatúry sa budem venovať ako svetovej, tak i slovenskej tvorbe v tomto období. Vymenujem všeobecné znaky tejto epochy a uvediem historické udalosti, ktoré ich podnietili. V časti venovanej svetovej literatúre iba stručne predstavím najvýznamnejších autorov a ich diela, dôraz je kladený na slovenskú literatúru.

Baroková literatúra prekvitá od 16. do 18. storočia nášho letopočtu.

Beznádej a napätie v tedajšej spoločnosti (heslo „Vanitas vanitatum.“ = „Márnosť nad márnosť.“) bolo vyvolané viacerými nepriaznivými faktormi, akými boli najmä mor a ďaľšie epidémie, expanzia Turkov, tridsaťročná vojna v Európe, reformácia a protireformácia a taktiež fakt, že všetka moc bola sústredená v rukách niekoľkých dynastii.

Hlavnými znakmi barokovej literatúry sú dekoratívnosť (prehnaná ozdobnosť), pompéznosť (veľkoleposť) a patetickosť (nadnesenosť). Hojne sa využívajú básnické prostriedky: trópy, figúry, symboly, hyperboly atď. Pre predošlé obdobie humanizmu a renesancie bol typický individualizmus, senzualizmus a racionalizmus, čiže aj tu vidno charakteristický prvok striedania životných priorít spoločnosti v literárnej periodizácii (zatiaľ čo humanizmus a renesancia sa orientuje viac na pozemský život, barok preferuje ten posmrtný).

# Svetová baroková literatúra

Pre stručnosť a prehľadnosť sú autori, ich diela s charakteristikou zapísané do tabuľky:

|  |  |  |  |
| --- | --- | --- | --- |
| Štát | Autor | Dielo | Charakteristika diela |
| IT | Torquatto Tasso | Oslobodený Jeruzalem | Dobývanie Jeruzalema, križiaci vs. moslimovia. |
| EN | John Milton | Stratený raj | Motív stvorenia sveta. |
| Raj znovu nájdený | Pokúšanie Krista v púšti. |
| ES | Luis de Gongóre | gongórizmus = komplikovaná, nezrozumiteľná poézia | |
| DE | Hans Christoffel von Grimmelhausen | Dobrodružný Simplicius a Simplicissimus | Dobrodružstvá z vojny a kasární, choroba → depresie → viera → pustovníctvo → ostrov. |
| CZ | Ján Ámos Komenský | Labyrint světa a ráj srdce | Filozofia. |
| Didactica magna | (Veľká didaktika). |
| Janua linguarum reserata | (Brána jazykov otvorená), učebnica. |
| Orbis sensualium pictus | (Svet v obrazoch), učebnica. |

Na niektoré z typických znakov barokovej literatúry – dekoratívnosť a rozšírené využitie básnických prostriedkov – možno poukázať na príklade, konkrétne na Luisovi de Gonórovi. Pre jeho básne je typická komplikovanosť a nezrozumiteľnosť, čo vyplýva z prítomnosti uvedených znakov baroka.

# Slovenská baroková literatúra

Vtedajšia situácia na Slovensku sa niesla v rozdelení spoločnosti na katolíkov, ktorý mali svoje centrum na univerzite v Trnave a na evanjelikov so základňou na Evanjelickom lýceu v Bratislave a v kolégiu v Prešove. Svoju rolu zohrali aj udalosti popísané v úvode prehľadu, špecifickými boli protihabsburgovské povstania.

Autori v literatúre sa začínajú viac zaujímať o národné témy, predovšetkým o slovenskú históriu a jazyk. Typický barokový človek je plný protikladov (je v kríze, no chce sa z nej dostať).

Najzastúpenejšími žánrami slovenského baroku sú náboženská lyrika (spevníky), didakticko-reflexívna poézia a cestopisná, memoárová próza. Vznikali ale aj iné žánre, napríklad tzv. jarmočné piesne.

## Cestopisná a memoárová próza

|  |  |  |
| --- | --- | --- |
| Autor | Dielo | Charakteristika diela |
| Daniel Krman ml. | Cestopisný denník  Poznámka: Autor napísal aj dielo Základy slovenskej gramatiky. | Cesta za švédskym kráľom Karolom XII za účelom získania financií na zriadenie evanjelickej univerzity. Opísaná je cesta cez Poľsko, Ukrajinu, Rusko a Škandináviu, život ľudí, národy a krutosť Petra Veľkého, ktorý bojuje s Karlom XII a poráža ho. |
| Ján Simonides | Väzenie, vyslobodenie a putovanie Jána Simonidesa a jeo druha Tobiáša Masníka | Prvá časť diela pochmúrne opisuje putovanie väzňov odsúdených na galeje v Taliansku, druhá po úteku už nepochmúrne krajinu a prírodu naokolo. |
| S. Hruškovic | Život Samuela Hruškovica | Ťažké študentské časy, obraz vtedajšieho školstva. |
| Š. Pilárik | Lós Pilárika Štěpána | Turecké zajatie. |
| Ján Rezník | Prešovské popravisko postavené v roku 1678 čiže Prešovská jatka | Poprava Tökölyho stúpencov (protihabsburgovcov). |
| Móric August Beňovský | Pamäti a cesty gŕofa Mórica Augusta Beňovského | Opis autorovych ciest na Kamčatku, Sibír a na Madagaskar, kde bol vyhlásený za kráľa. |

## Náboženská lyrika (zborníky a spevníky)

Jezuita Benedikt Szölösi napísal katolícky spevník Cantus Catholici, Dionýz Kubík spevník Cantiones Slavonicae. Zborníky: Zborník Jána Lányho, Zborník Jána Buoca a Mikulášsky zborník (Jánošíkovská tematika).

## Didakticko-reflexívna lyrika

Mala za úlohu najmä vychovávať a zároveň aj odrážať realitu. Zamýšľa sa nad etickými otázkami.

Peter Benický: Slovenské verše

Dielo je napísané slovakizovanou češtinou, dvanásťveršovými strofami. Kritizuje nedostatky, dáva ale zároveň rady (napr. sudcom a úradníkom) a moralizuje.

Hugolín Gavlovič: Valašská škola mravov stodola

Jazykom použitým v tomto diele je bohemizovaná slovenčina. Obsahuje cez 1000 básni po 12 veršoch. Dielo má kazateľský účel, snaží sa moralizovať čitateľa a vyškoliť ho k dobrému životu. Kritizované sú alkohol a lakomstvo.

Úryvok poukazujúci na rozšírené opilstvo medzi Slovákmi:

*„Tento človek neni človek, neb rozum utratil,*

*když se zbytečným nápojem v hovado obrátil.“*

## Iná poézia

Ján Sekáč je autorom zábavného diela Láskavé karháni smíšnopochabých svetských mravú.

Štefan Selecký napísal ľúbostné dielo Obraz panej krásnej perem malovaný.

## Jarmočné piesne

Ako už samotný názov napovedá, šírili sa najmä na jarmokoch. Ich hlavnou úlohou bolo informovať ľud o najnovších udalostiach (spravodajský účel).